
Gwerthusiad beirniadol a nodi'r camau addysgu a dysgu nesaf sy'n canolbwyntio ar astudiaeth achos dysgwr unigol neu grŵp o ddysgwyr, sy'n seiliedig ar ddigwyddiad beirniadol a arsylwyd.


Yn yr aseiniad yma byddaf yn gwerthuso yn feirniadol y camau dysgu ac addysgu rydw i wedi arsylwi yn ystod fy nghyfnod ar leoliad yn ysgol x. Byddaf yn trafod yr astudiaethau wnes i nodi am y dysgwyr a'r addysgwyr gan gyfeirio yn benodol at ambell i sylwad rydw i wedi nodi ac uwch-oleuo yn yr atodiadau. Wrth i mi drafod fy sylwadau byddaf yn canolbwyntio ar un achos critigol yn benodol, sef, effaith cadarnhaol o athro dosbarth yn ymgysylltu disgyblion gyda thasg yn syth ar gychwyn gwers a’r cyfarthrebu positif rhyngddynt fel sydd i weld yn atodiad 1. Wrth drafod fy achos critigol byddaf yn cyfeirio at waith Donaldson (2015) ac yn benodol at y pedwar diben mae ef yn cyflwyno. Wrth ystyried pedwar diben Donaldson (2015) byddaf yn ceisio gwneud cysylltiadau rhwng yr hyn mae Donaldson (2015) yn honni a'r hyn wnes i arsylwi yn yr ysgol, boed yn bethau tebyg neu beidio. Yn ogystal â hyn, byddaf hefyd yn ymchwilio i feysydd eraill ac yna ystyried dehongliadau, damcaniaethau a sylwadau eraill sydd yn clymu i mewn i ffocws y traethawd yma. I gychwyn, wrth ystyried y mater critigol bydd yn cael eu trafod yn y traethawd yma mae Tripp (2012) yn awgrymu mae'n bosib dadansoddi unrhyw ddigwyddiad fel achos critigol neu oleuaf achos allai gael ei beirniadu. Wrth wneud hyn byddaf yn cynnwys gwerthusiad ac yna'n adfyfyrio ar fy sylwadau i geisio dod o hyd i awgrymiadau er mwyn datblygu ar yr achos critigol.

Arsylwi
Yn ôl gwefan My Local Schools (2019) mae ysgol X yn y categori melyn ar gyfer cymorth oherwydd y newid llwyr yn yr uwch dim rheoli ym mis medi. Mae yna 1178 o ddisgyblion yn yr ysgol ar hyn o bryd yn ôl y wefan ac mae hyn yn cynnwys disgyblion dwy ffrwd, Cymraeg a Saesneg. Fel Mae'n bosibl weld o atodiad 1- 8 blwyddyn 7 ac 8 wnes i arsylwi yn bennaf, ac felly roedd oedran y disgyblion yma rhwng 11eg a 13eg mlwydd oed. Yn ogystal ag amrywiaeth mewn oedran roedd y dosbarthiadau yma hefyd yn amrywio o ran eu gallu. Mae BERA (2018) yn gymdeithas sydd yn ymchwilio i addysg ym Mhrydain ac yn darparu adnoddau sydd yn gysylltiedig gyda'r math yma o ymchwil. Wrth i mi ymchwilio gwnes i ddod ar draws rhai canllawiau sydd yn berthnasol ar gyfer fy ymchwil i wrth ymchwilio yn yr ysgol uwchradd. Mae'r canllawiau yn sicrhau proffesiynoldeb ac yn sicrhau fod ymddygiad yr ymchwilydd yn addas yn ystod yr holl broses. Yn ôl canllawiau BERA (2018) mae rhaid i gyfranogwyr ystyried y ffordd maent yn cymryd rhan yn y broses arsylwi, naill ai mewn ffordd gyfranogol neu mewn ffordd oddefol. Yn yr un canllawiau BERA (2018) mae'r gymdeithas yn honni y dylai'r broses fod yn un anhysbys ac ni ddylai unrhyw gyfranogwr cael eu henwi yn ystod y broses hon. Y drydydd canllaw rydw i yn credu dylai cael ei hystyried yn ddwys yn ystod yr ymchwiliad ydy'r canllaw sydd yn nodi bod hi'n ddisgwyliad i'r ymchwilydd beidio bod yn feirniadol o'i chyfoedion ar unrhyw achlysur, byddai hyn yn ddifenwol ac yn amhroffesiynol. Mae'r canllawiau yma yn esiamplau rydw i wedi cymryd o nifer eang, y rhai wnes i ystyried fwyaf wrth ymchwilio. Yn fy marn i dyma rhai o'r prif esiamplau rwyf wedi cymryd o'r canllawiau a'r rhai wnes i gadw ar gof wrth i mi ymchwilio. 

Methedoleg
 Mae’n bosib darganfod amrywiaeth o dechnegau arsylwi sydd yn awgrymu manteision gwahanol am dechnegau amrywiol. Mae Cohen et.al. (2018) yn awgrymu technegau amrywiol sydd i ymwneud a thechnegau ymchwilio ac arsylwi, un o'r technegau yma ydy'r arsylwr cyfranogwr. Mae Cohen et.al. (2018) yn rhoi esboniad clir o rôl  arsylwr cyfranogwr fel unigolyn sydd ddim yn rhan o'r grŵp sydd yn cael ei arsylwi, ond mae'n bosib iddo/iddi wneud cyfraniad bach iawn i'r gweithgaredd. Yn bwysicach, mae rôl yr ymchwilydd yma wedi cydnabod gan bob unigolion sydd yn cymryd rhan. Dyma oedd y dechneg wnes i benderfynu cymryd yn ystod fy ngwaith ymchwil, roedd yr athro a'r disgyblion yn ymwybodol fy mod i yn arsylwi ond fe wnes i sicrhau fod y ffordd roeddwn i yn arsylwi ac ymchwilio yn cael effaith bach iawn ar wersi. Fy mwriad i oedd arsylwi yn unig gan nodi unrhyw sylwadau, nid oedd gen i unrhyw bwriad i darfu ar y wers nac ar y disgyblion wrth iddynt weithio. Fel gyda phob math o ddull ymchwilio mae yna fanteision ac anfanteision. Un elfen rydw i wedi ystyried yn dwys ydy barn Kumar (2014) wrth honni fod gwendid o arsylwi ac hynny ydy bod arsylwr ddim yn wneud nodiadau digon drwyadl pan yn arsylwi ac felly gallai hyn cael effaith ar y broses adfyfyrio. Ar y llaw arall, roedd hi'n fantais fy mod i ddim yn tarfu ar y wers ac yn arsylwi o bellter oherwydd roedd modd gen i ganolbwyntio ar yr amgylchedd dosbarth. Roedd hyn yn rhoi cyfle i mi nodi sylwadau oedd yn gysylltiedig gydag amrywiaeth o bethau yn ystod y wers. Wedi dweud hyn mae yna wendidau i'r defnydd o'r dechneg yma fel honni’r Kumar (2014) yn flaenorol. Mae'n bosib byddai cyfathrebu gyda'r disgyblion wedi bod yn fuddiol oherwydd byddai hyn wedi galluogi cyfle i mi holi'r disgyblion ynglŷn â'i dealltwriaeth o'r gwaith neu am eu barn nhw ynglŷn â'r tasgau oedd yn cael eu gosod iddynt. Yn yr un modd byddai trafod gyda'r athro hefyd wedi bod o fudd oherwydd byddai'n bosib trafod cyd-destun y wers neu bwrpas y tasgau oedd yn cael eu gosod. Gallai wneud y pethau yma arwain at adfyfyrio dwysach ar ôl y wers neu yn galluogi i'r arsylwr meddwl am y wers mewn ffordd wahanol, neu ddehongli’r wers mewn ffordd wahanol.
Honni'r Kumar (2014) bod arsylwi yn ffordd o gasglu data cynradd ac felly mae'n bosib gweld elfennau tebyg gan Petty (2004) a Capel et.al. (2005) sydd yn cefnogi hyn. Mae cynnwys eu gwaith yn nodi'r hyn maen nhw yn credu sydd yn angenrheidiol ar athrawon i addysgu yn effeithiol, a hefyd sut y dylai'r disgyblion ymateb a chael eu hasesu. Roedd honiadau Petty (2004) a Capel et.al. (2005) wedi cefnogi fy mhenderfyniad i fod yn arsylwr di-gyfranogol oherwydd roeddwn i yn teimlo roedd yn rhoi cyfle i mi casglu gwybodaeth yn agored yn ogystal a pethau benodol. Nid yn unig y pethau rydw i wedi trafod yn blaenorol oedd yn medru cael ei arsylwi trwy ddefnyddio'r model yma, ond, roedd hefyd cyfle i nodi sylwadau oedd yn gysylltiedig gydag elfennau eraill, megis, rheolaeth dosbarth, ymddygiad disgyblion a chyfathrebu. Mae Blexter et.al. (2010) yn cynnig tair techneg o arsylwi sydd yn medru clymu i mewn gyda arsylwi gwersi yn effeithiol, sef darllen, gwrando a gwylio, oedd yn elfennau cyson yn ystod y broses arsylwi wnes i gymryd. Mae Blexter et.al (2010) yn honni, mae darllen, gwrando a gwylio yn ddefnyddiol iawn ac yn fy marn i mae'r honiad yma yn gywir ac yn angenrheidiol ar unrhyw arsylwr. Er mwyn adfyfyrio ar fy mhrofiad personol yn effeithiol roedd angen i mi weithredu'r tair elfen yma wrth i mi ymchwilio. Ar y llaw arall mae Cohen et.al (2018) hefyd yn awgrymu techneg arsylwi sydd yn cael ei chyflwyno fel yr arsylwr cyflawn ac wrth ystyried y dechneg yma rhaid hefyd ystyried yr Effaith Hawthorne. Y dyfyniad sydd yn cael ei rhoi gan Cohen et.al (2018) ynglŷn ag arsylwi cyflawn ydy, unigolyn sydd yn arsylwi yn unig, unigolyn sydd wedi gwahaniaethu ei hunan o weddill y grŵp, unigolyn sydd ddim yn cael ei chydnabod neu ei sylwi arno sydd yn arsylwi o bellter mewn grŵp neu dorf o bobl.   
Mae Mayo (2003) yn trafod yr arbrawf Hawthorne, lle wnaeth gweithwyr gael ei arsylwi yn ei waith ac yn ymwybodol o'r ffaith. Felly, mae hyn yn awgrymu fod y dechneg wnes i ddefnyddio yn cael effaith ar ymddygiad y disgyblion ac mewn ambell i sefyllfa ar yr addysgwr hefyd. Wedi dweud hyn rwyf yn credu bod y dechneg wnes i ddefnyddio yn gweithio yn effeithiol mewn amgylchiadau ysgol. Pe bai'r dechneg o fod yn arsylwr cyflawn yn cael ei gweithredu byddai hi'n galed i gymryd mantais o arsylwi gwersi a chyfathrebu gyda'r disgyblion/athrawon.

Pedwar Diben
Yn atodiadau un a phump y mae cynnwys yr achos critigol wnes i benderfynu canolbwyntio arno. Mae'n bosib gweld yn atodiadau un a phump mae'r achos critigol yma yn un positif  ac nid oedd yn achos oedd yn medru cael ei beirniadu mewn ffordd negyddol oherwydd cam ymddwyn, diffyg canolbwyntio neu rhywbeth tebyg. Mewn gwirionedd y mae craidd yr achos critigol yma yn gwrthwynebu’r elfennau hyn yn llwyr. Yr achos critigol sydd wedi ymddiddori mi ydy'r perthynas cadarnhaol rhwng yr athro dosbarth a'r disgyblion, a hefyd, y ffordd wnaeth yr athro gosod tasg oedd yn ymgysylltu gyda'r dosbarth cyfan ar gychwyn y wers. Un o brif sylwadau rwyf am wneud ynglŷn â'r achos critigol ydy'r perthynas rhwng yr athro dosbarth a'r disgyblion. Roedd hi'n amlwg fod yr athro a'r dosbarth wedi dod i adnabod ei gilydd dros yr wythnosau blaenorol ac roedd hyn yn amlwg  ar ôl gweld y ffordd roeddent yn cyfathrebu. Rhaid tynnu sylw at y ffaith mai dosbarth blwyddyn saith oedd yn cael ei addysgu ac nid oeddent wedi bod yn yr ysgol yn hir iawn erbyn yr arsylwad. Mae'n bosib gweld o atodiad 5 fod 22 disgybl yn y dosbarth dan sylw a dyma oedd dosbarth gallu uchaf ym mathemateg. Yn ystod y wers yma roeddwn i yn teimlo bod yr athro yn defnyddio technegau effeithiol i ymgysylltu'r disgyblion gyda'r gwaith ac yn gosod yr heriau mewn ffordd addas. 
Roedd y dosbarth yn cael eu hwynebu gyda thopig newydd yn y wers yma ac wrth i'r disgyblion cyrraedd roedd her addas wedi ysgrifennu ar y bwrdd gwyn oedd yn gweithio fel sbardun i gael nhw i feddwl ac ymgysylltu nhw gyda'r gwaith. Fe wnes i sylwi yn ystod yr ymchwilio fod gan rhai o'r disgyblion tuedd i adael ei meddyliau i grwydro oddi ar y dasg yn ystod gwersi eraill, ond nid dyna oedd y sefyllfa yn y wers yma. Wnaeth yr athro dosbarth sicrhau fod y disgyblion ar dasg yn syth a bod lefel yr her yn cael eu addasu yn raddol. Beth oedd yn amlwg o'r wers yma oedd y ffaith bod y ffordd mae'r athro yn creu ei amgylchedd dosbarth yn effeithio ar y disgyblion. Nod y wers oedd canolbwyntio ar ddegolion, ac roedd yr athro yn scaffaldio'r gwaith i'r dosbarth, yn adeiladu ar wybodaeth flaenorol ac ymestyn yr her yn raddol. Wrth wneud hyn roedd cyfle gan y disgyblion i ofyn unrhyw gwestiynau oedd ganddynt ac roedd yr athro yn fwy na pharod i esbonio, roedd hefyd cyfle gan ddisgyblion i ymarfer ei thechnegau nhw o ddatrys problemau/atebion gan dderbyn cefnogaeth yr athro i esbonio eu technegau i weddill y dosbarth. Dyma enghraifft o ddisgyblion yn arwain y dysgu, ac os oedd technegau'r disgyblion yn golygu eu bod nhw yn deall y gwaith yn well roedd yr athro yn annog nhw i barhau i ddefnyddio'r dechneg yma. Mae Donaldson (2015) wedi cynllunio cwricwlwm newydd ar gyfer Cymru ac yn honni fod angen i ysgolion canolbwyntio ar bedwar diben penodol. Wrth i mi arsylwi'r wers ac adfyfyrio ar y dibenion yma hoffwn i awgrymu bod y wers yn gysylltiedig gyda dau ohonynt. Yn gyntaf, roedd y wers yma yn galluogi'r disgyblion i fod yn uchelgeisiol ac yn ddysgwyr galluog wrth iddynt geisio darganfod yr atebion cywir gan ddefnyddio techneg benodol. Yn ogystal â hyn, mae Donaldson (2015) hefyd yn honni fod angen i ddisgyblion fod yn gyfranogwyr creadigol a mentrus ac felly roeddent yn mentro yn y wers yma, i ddarganfod a chynnig atebion, i gynnig a datrys technegau gwahanol gan rannu gyda gweddill y dosbarth. 

Adolygiad Llenyddiaeth
Un o'r prif sylwadau sydd yn gysylltiedig gyda'r wers yma oedd yr elfen cyfathrebu gryf ac effeithiol, nid yn unig rhwng yr athro a'r disgyblion ond rhwng y disgyblion a'u chyfoed. Roedd ymdeimlad o berthynas da yn y dosbarth yma a pharch niwtral, er enghraifft roedd y disgyblion yn dawel pan oedd yr athro yn esbonio. Honnir Donaldson (2015) bod angen athrawon sydd gyda sgil proffesiynol a'r ddawn o ddefnyddio dulliau dysgu effeithiol. Yn fy marn i roedd hi'n amlwg fod yr athro wedi cynllunio technegau a dulliau dysgu da er mwyn addysgu'r plant mewn ffordd effeithiol ac roedd y cyfathrebu da yn elfen bwysig yma. Mae Riley (2011) yn nodi pwynt pwysig iawn ynglŷn â phwysigrwydd meithrin perthynas rhwng athro a dosbarth. Y pwynt sydd yn cael ei gwneud ydy'r ffaith bod disgyblion uwchradd yn wahanol iawn i ddisgyblion ysgol gynradd. Y pwynt pwysig ydy, yn wahanol i'r ysgol gynradd mae disgyblion ysgol uwchradd gallu bod mewn sefyllfa lle byddant mewn dosbarth gydag athro pwnc penodol am amser hir yn wahanol i'r cynradd lle mae'r athrawon yn newid o dymor i dymor. Felly, rwyf yn awgrymu bod y pwynt yma yn gefnogol o'r hyn wnes i honni yn flaenorol bod angen i athrawon a disgyblion gweithio i gael perthynas gyda’u gilydd er mwyn cyfathrebu yn effeithiol. Y rheswm rwyf yn credu bod yr honiad yma yn gefnogol ydy'r ffaith wnes i weld effaith hyn yn ystod y wers, roedd yr athro yn adnabod ei disgyblion a'r disgyblion yn adnabod yr athro ac o ganlyniad i hyn roedd y wers yn rhedeg yn esmwyth. Un o'r elfennau mae Florian et.al (2017) yn trafod ydy pwysigrwydd gyflawniad a chynhwysiant yn yr ystafell dosbarth. Wrth adfyfyrio ar yr achos critigol roedd y rhain yn elfennau cryf iawn hefyd, roedd cefnogaeth a chlod yn cael eu rhoi i'r disgyblion yn gyson a thrwy gydol y wers. Roedd yr athro yn sicrhau fod y dosbarth cyfan yn cael eu cynnwys ymhob weithgaredd, roedd yr amgylchedd dosbarth yn bositif ac roedd y disgyblion yn ymateb yn gadarnhaol i bob tasg. Mae hyn yn holl bwysig yn fy marn i ac mae Lindenberg et.al. (2005) yn gefnogol o hyn, ac yn honni dylai pob athro ymdopi'r agwedd yma yn ystod gwersi. 
Mae Llywodraeth Cymru (2011) yn cynnig canllawiau sydd yn ddisgwyliedig o athrawon Cymru i gyrraedd er mwyn sicrhau safon o broffesiynoldeb ac i sicrhau fod safon yr addysgu ar eu gorau. Mae rhai o'r canllawiau yn clymu i mewn yn dda gyda'r hyn sydd yn cael eu trafod yma, yn benodol canllawiau dau, tri a phump. Mae canllaw 2 yn nodi pwysigrwydd adeiladu perthnasoedd gydag ein disgyblion, yn ôl y ganllaw mae'n angenrheidiol fod yn deg, parchus, cefnogol ac yn adeiladol gyda disgyblion. Yn debyg mae rhif 5 yn awgrymu dylid werthfawrogi cyfraniad gweithredol pob disgybl yn ystod ei datblygiad. Fel rwyf wedi sôn ynghynt roedd rhai o'r elfennau yma yn amlwg iawn yn ystod y wers ac yn fy marn i dyma oedd un reswm wnes i benderfynu canolbwyntio ar y wers yma fel achos critigol, roedd y disgyblion yn ymwybodol o'r drefn ac yn barod i weithio yn syth. Mae rhif 3 yn nodi dylid cael disgwyliadau uchel o'n disgyblion er mwyn gwella'r canlyniadau a safon eu gwaith. Yn fy marn i dyma oedd y prif sylwad oedd gen i yn ystod yr arsylwad, oherwydd roedd y disgwyliadau ar gyfer y disgyblion yma yn uchel ac fel gwnes i sôn ynghynt roedd yr her wedi ei chyflwyno o'r cychwyn. Yn bersonol, dyma un o'r pethau rydw i wedi dysgu fwyaf ar ôl fy nghyfnod o arsylwi ac yn rhywbeth rwyf yn teimlo gallai gweithredu yn ystod fy ngwersi. Beth rydw i wedi dysgu yma ydy trwy weithredu tasgau a rheolau ymddygiad o safon uchel yn gyson bydd y disgyblion yn gwybod yn glir sut mae angen iddyn nhw ymddwyn a beth yn union sydd yn ddisgwyliedig ohonynt. Wrth drafod yr elfen o gyfathrebu yn yr ystafell dosbarth, mae White (2016) yn honni fod yna dair gwahanol fath o gyfathrebu dylai digwydd yn y dosbarth yn ystod gwersi. Mae White (2016) yn awgrymu dylai cyfathrebu addysgeg, datblygiadol a chyfathrebu cyfarwyddiadol i gyd yn angenrheidiol yn yr ystafell dosbarth. Roedd yr achos critigol yn cynnwys y tair math yma o gyfathrebu ac felly dyma enghraifft o dystiolaeth sydd yn gefnogol o'r honiad fod cyfathrebu yn holl bwysig yn ystod gwersi. Roedd cynllun gwers a strwythur clir hefyd yn amlwg yn yr achos critigol ac un peth oedd yn ddiddorol oedd gweld ymateb y disgyblion pan oedd y dasg gychwynnol ar y bwrdd gwyn wrth gyrraedd. Roedd y plant yn ymgysylltu gyda'r gwaith yma yn syth ac yn ymateb yn gadarnhaol iawn iddo ac fe wnaeth yr agwedd yma parhau trwy gydol y wers.
Yn ôl Butt (2006) mae'n holl bwysig i athrawon gynllunio ar gyfer cyfnod agoriadol gwersi er mwyn i'r disgyblion dechrau'r broses meddwl ar ddechrau'r wers sydd yn galluogi iddynt wneud cyfraniad wrth i'r wers mynd ymlaen. Mae gwaith Butt (2006) yn gefnogol o bwysigrwydd herio plant o'r cychwyn ac yn gefnogol o ddodi'r disgyblion i weithio yn syth. Yn fy marn i mae'r dull yma o gychwyn gwersi yn ddefnyddiol iawn, roedd hefyd yr elfen o gwestiynu ac ateb yn gryfder yn y wers yma. Roedd hi'n amlwg yn ôl parodrwydd yr athro i ateb cwestiynau ac esbonio yn dangos bod lefel yr her yn herio disgyblion ac wrth i'r her cael eu hymestyn roedd yr athro wedi paratoi am hyn. Wrth gyfeirio yn ôl at waith Capel et.al. (2006) sydd yn nodi fod gwaith yr athro ac addysgu yn broffesiwn personol iawn ond nid ydy steil un athro yn gweithio ar gyfer pob athro. Felly, mae'r awgrymiad yma yn honni bod y technegau sydd wedi cael ei thrafod yn yr adran hon ddim yn llwyddo i bawb ac efallai bod rhai o'r elfennau yma yn brin yn y gwersi eraill sydd wedi eu cynnwys yn yr atodiadau. Yn bersonol buaswn i yn honni fod creu amgylchedd positif a chyfathrebu gyda'r disgyblion yn effeithiol ac yn fanteisiol ar gyfer unrhyw athro. Yn ogystal â hyn, buaswn i hefyd yn awgrymu fod gosod tasg ar gychwyn gwers yn strategaeth dda i'w ddefnyddio ac yn effeithio yn gadarnhaol ar ddisgyblion am wers gyfan. Un peth rwyf yn teimlo dylai cael eu nodi yma ydy'r ffaith bod nifer fawr o ddehongliadau yn gosod pwyslais ymddygiad yr athro yn ystod gwersi. Yn yr achos critigol yma, roedd yr athro yn cael eu gweld mewn ffordd bositif ond pe bai ymddygiad yr athro wedi bod yn gwahanol raid gofyn y cwestiwn, a fyddai'r wers wedi bod mor llwyddiannus?
Mae Petty (2004) yn trafod y tair ysgol dysgu, Ysgol Wybyddol, Ysgol Ymddygiad ac Ysgol Ddyneiddiol. Mae'r Ysgol Ymddygiad yn canolbwyntio ar ymddygiad yr athro o fewn y dosbarth a’r effaith mae ffactorau allanol yn cael ar y dysgu ac addysgu. Mae rhaid ystyried y pwynt yma oherwydd yr athro sydd yn arwain yn yr ystafell dosbarth, felly, mae ymddygiad ac agwedd yr athro yn dylanwadu yn sylweddol ar y ffordd mae'r wers yn cael eu dysgu, gweithredu, strwythuro, ymateb y disgyblion, ymddygiad y disgyblion yn ogystal ag amrywiaeth o elfennau eraill. Felly, mae'n amlwg i mi wrth adfyfyrio ar yr achos critigol a'r gwersi sydd wedi cynnwys yn yr atodiadau eraill, ac fel rydw i wedi trafod yma, mae'r athro yn cael effaith ar y gwersi. Mae Capel et.al. (2019) yn trafod natur dysgu, felly, mae'n bosib honni i fod hi’n bwysig ac yn ddefnyddiol iawn i athrawon rhoi cyfle i'r plant i ddeall eu personoliaeth nhw a hefyd ei phresenoldeb o fewn y dosbarth er mwyn gweithredu dosbarth sydd yn ymateb yn gadarnhaol ac yn weithgar. Mae Sale (2015) yn hel atgofion am ei brofiad ef fel disgybl ysgol uwchradd ac mae ef yn cofio effaith rhai o'r athrawon a'r hyn a ddysgodd ef yn ystod rhai o'r gwersi. Y rheswm rydw i yn nodi hyn ydy oherwydd mae pob unigolyn medru wneud hyn, mae atgofion gan bob un am ei diwrnodau ysgol boed yn dda neu yn ddrwg. Mae'r hyn mae athrawon yn gwneud yn ystod gwersi yn effeithio ar bob un disgybl mewn ffordd wahanol ac mewn ambell i sefyllfa bydd hyn yn effeithio ar y disgybl yma am weddill ei hoes. Wrth ystyried hyn rwy’n teimlo bod hi'n bwysig i ddefnyddio'r achos critigol i bwysleisio'r ffaith bod hi’n bosib bydd y wers yma yn sefyll gyda'r disgyblion yma am byth. Y rheswm rwyf yn honni hyn ydy oherwydd roedd yr achos critigol yn canolbwyntio ar pherthynas y disgyblion gyda'r athro a'r ffordd roedd yr athro wedi llwyddo i ymgysylltu'r disgyblion gyda'r gwaith yn syth a chadw cyflymder cyson i'r wers, agwedd bositif ac ymateb cadarnhaol gan y disgyblion y wers gyfan. Mae Donaldson (2015) yn ceisio annog pob athro i weithredu mewn ffordd ysbrydoledig ac y dylai athrawon addysgu ein disgyblion i gorau eu gallu. Felly, dylai fod gan athrawon heddiw'r awydd i geisio fod yr athro yna sydd yn sefyll yng nghof y disgyblion, yn bersonol, ar ôl arsylwi'r wers mae'r achos critigol yn seiliedig arno buaswn i yn awgrymu bydd yr athro a'r wers yna yn sefyll gyda'r disgyblion yna am byth.



Adfyfyrio & Gwerthuso ar y camau nesaf
O ran yr achos critigol rydw i wedi seilio'r traethawd yma arno mae hi'n amlwg fod fy mhrofiad yn yr awr yna wedi bod yn un positif ac o fudd i mi fel unigolyn sydd yn ymlwybro i fyd addysg. Teimlaf fod awyrgylch a thechnegau'r wers yma wedi bod yn fuddiol hefyd oherwydd rydw i wedi cael cyfle i adfyfyrio ac ystyried y math o athro rydw i am fod. Yn yr un modd mae atodiadau, dau, tri, pedwar, chwech, saith ac wyth hefyd wedi bod yn brofiad o fudd i mi. Rydw i wedi profi amrywiaeth o strwythurau a thechnegau gwahanol a hefyd lle mae'r sylwadau yn negyddol, megis yn atodiadau tri, pedwar, saith ac wyth bydd y sylwadau yma hefyd o gymorth i mi yn y proffesiwn. O ran yr achos critigol a'r sylwadau rydw i wedi trafod rydw i yn teimlo buaswn i yn ceisio cadw elfennau o'r achos critigol yn union yr un peth. Yn fy marn i roedd y disgyblion yn ymateb yn dda, roedd ymatebion cadarnhaol a deallus ac rwyf yn teimlo fod y dechneg dysgu wedi cyfleu hyn i'r disgyblion. Rwyf yn teimlo bod wynebu disgyblion gyda thasg a'i chymell nhw i feddwl am yr hyn maent yn wneud yn strwythur sydd yn talu ei ffordd yn y wers yn enwedig wrth i'r wers ymchwilio rhywbeth penodol mewn mwy o ddyfnder. Mae hyn yn fy marn i yn sicrhau fod y fflam wedi cynnu yn feddyliau'r disgyblion cyn iddynt fynd ymhellach. Mae adfyfyrio gwersi ac elfennau da a drwg yn bwysig yn fy marn i oherwydd mae'n galluogi unigolion i wella ar eu cynlluniau gwersi os oes angen neu i gadw elfennau yn union fel y mha nhw. Yn yr un modd efallai bod techneg neu gynllun sydd yn gweithio gydag un dosbarth ddim yn gweithio cystal gyda dosbarthiadau eraill. Yn cymryd yr achos critigol fel esiampl roedd y dosbarth yma yn uchel eu gallu, efallai byddai dosbarth efo llai o allu ddim wedi ymdopi gyda’r wers cystal. Hefyd mae gwerthuso ffordd o asesu yn bwysig, mae rhaid i mi ystyried bod y ffordd mae dosbarthiadau gallu uwch yn cael ei asesu ddim yn gweithio gyda dosbarth sydd a llai o allu. Mae hyn yn bwysig oherwydd mae rhaid bod yn uchelgeisiol o ran disgwyliadau uchel o'r disgyblion a chymell nhw i wneud ei orau ond yn yr un modd mae gosod tasgau sydd yn ormod o sialens ac yn anodd ar gyfer eu gallu nhw ddim yn mynd i alluogi athrawon i fesur eu gwir allu nhw. 



Casgliad
Wrth ymchwilio i mewn i'r maes dysgu ac addysgu rydw i wedi gweld amrywiaeth o wersi ac amrywiaeth o bethau mae'n bosib gwneud sylwadau arnyn nhw i thrafod. Yn yr aseiniad yma rydw i wedi cynnwys y pedwar prif achos o'r casgliad ac wedi trafod atodiad un a phump oherwydd dyma oedd yr achos mwyaf diddorol i mi. Mae Marrelli (2005) yn awgrymu mae’n bosib cymryd adborth ar gyfer gwella o ganlyniad i achosion critigol. Felly, wrth i mi drafod yr achos critigol rydw i wedi ymchwilio, rwyf wedi ystyied wahanol ddamcaniaethau a dehongliadau gwahanol sydd yn gysylltiedig gyda’r testun sydd yn amrywio o'r ffordd wnes i arsylwi, gwaith yr athro Donaldson i wahanol ddehongliad ac awgrymiadau sydd yn gefnogol ac yn gyferbyniol o'n sylwadau. Rwyf wedi dod i'r casgliad fod fy mhresenoldeb i o fewn y dosbarth a'r ffaith fod y disgyblion yn gwybod fy mod i yn bresennol wedi cael effaith ar ei ymddygiad yn y wers yn debyg i’r effaith Hawthorne. Wedi dweud hynny rwyf yn awgrymu mai effaith bach iawn oedd hyn. Ar ôl ystyried pedwar diben yr athro Donaldson a'r achos critigol rydw i am honni fod hi yn bwysig i athrawon ceisio gweithredu rhai o'r dibenion yma mewn i wersi er mwyn adeiladu ar hyder y disgyblion ac i wthio eu gallu ychydig yn fwy. Wrth i mi ymchwilio a gwneud adolygiad llenyddiaeth rwyf wedi dod ar draws amrywiaeth o elfennau sydd yn gwneud athro da ac effeithiol a chredaf fod rhaid cymryd y rhain mewn i'w ystyriaeth pob dydd, nid ymhob gwers ond ceisio cadw eich meddwl yn rhedeg dros rhai o'r elfennau sydd yn gwneud athro da.  Canlyniad hyn  bydd, gwersi llwyddiannus, awyrgylch dosbarth da a disgyblion sydd yn canolbwyntio ac yn ymateb yn gadarnhaol. Un o'r elfennau mwyaf pwysig wrth ddod i'r casgliad yma ydy'r ffaith bod rhaid adfyfyrio ac addasu eich technegau yn gyson.


Atodiad 1: Achos Critigol Model Beirniad Wedi Adfyfyrio (BWA)
  Dyddiad/Date: 02/10/19 
Digwyddiad critigol (Ffocws)/Critical incident (focus): Gwers Fathemateg.
	[bookmark: _Hlk40020803]Profiad/ Experience


	Teimladau/
Feelings
Beth yw eich teimladau ynghylch y profiad?
“What are your feelings regarding the experience?”
	Roedd y profiad o fudd oherwydd roedd y wers yn bositif a chadarnhaol. Yn
ystod y wers dysgais ba mor bwysig ydyw i greu perthynas da rhwng
athrawon a disgyblion, pa mor bwysig ydyw esbonio yn glir gan annog y
plant i ateb cwestiynau yn hyderus. Ar y cyfan roedd y wers yn afaelgar
iawn i'r disgyblion.


	Cofio a Deall/
Remember and Understand
Allwch chi restru’r agweddau ar y profiad dysgu a aeth yn dda?
“Can you list the aspects of the learning experience that went well?”

Pa elfennau o’r profiad dysgi oedd yn siomedig?
“What were the elements of the learning experience that were disappointing?”

	
Roedd sawl achlysur yn y wers lle'r oedd y plant yn cael cyfle i gwestiynu er
mwyn gwella dealltwriaeth neu gael esboniad gwell. Roedd hefyd cyfleoedd
yn y wers i'r plant esbonio dulliau gwahanol roedden nhw yn defnyddio. Un
sylw wnes i gofnodi a oedd o ddiddordeb oedd y ffaith bod yr athro yn
cyflwyno un dull o ddod o hyd i'r ateb ond hefyd yn agored i ddulliau
gwahanol gan y plant, ac yn fodlon iddyn nhw ddefnyddio'r dulliau os
oeddent yn gweithio ac yn symleiddio'r gwaith i'r plant. Roedd yr athro hefyd
yn herio'r disgyblion trwy gydol y wers gan gyflwyno symiau gwahanol.
Nid oedd pob disgybl yn cymryd rhan pan oedd yna gwestiwn yn cael ei
ofyn ac roedd yr athro yn dewis y rhai oedd yn codi eu dwylo yn unig.






	Gwerthuso a dadansoddi/
Evaluate and analyse
Beth fyddwch chi’n cadw’r un fath i sicrhau dysgu ac addysgu effeithiol yn y dyfodol?
“What will you keep the same to ensure effective teaching and learning in the future?”

Beth oedd achos yr elfen siomedig bwysicaf?
“What was the cause of the most important disappointing element?”

	Y pethau buaswn i yn cadw'r un fath ydy'r awyrgylch ddysgu bositif er mwyn
hybu'r plant ynghylch eu dysgu. Hefyd byddaf yn ceisio herio'r plant mor aml
ag sydd yn bosib er mwyn ymestyn eu dealltwriaeth. Elfen bwysig arall ydy
amseru, credaf fod hi'n holl bwysig roi digon o amser i'r plant gwestiynu gan
gynnig digon o amser i'r athro esbonio yn ogystal. Rwyf hefyd yn
ymwybodol fod y wers yma wedi cyffwrdd ar nifer o brif bwyntiau'r athro
Donaldson, e.e. creu dysgwyr medrus, hyderus sydd yn mynegi eu hunain.
Efallai dylai'r athro wedi dewis disgyblion ar hap i ateb cwestiynau, neu
gyflwyno tasg oedd yn cael ei chasglu ar ddiwedd y wers er mwyn marcio'r
gwaith a gweld y ddealltwriaeth. Tybiaf mai diffyg hyder oedd y prif reswm
dros y disgyblion wnaeth ddim ateb.






	Casgliadau a chamau gweithredu/
Conclusions and actions
Beth yw eich atebion posibl i’r materiaon siomedig a nodwyd?
“What are your possible solutions to the disappointing issues identified?”

Beth ydych yn mynd i’w wneud nesaf?
“What will you do next?”
	
Er mwyn gwella'r addysgu bydda ddewis disgyblion ar hap, cyflwyno gwaith
dosbarth/cartref sydd yn cael ei marcio'n swyddogol neu amrywio’r asesu o
fewn y dosbarth yn gyffredinol yn fuddiol
Er mwyn symud ymlaen byddaf yn ymchwilio i mewn i'r pwyntiau yma gan
gofnodi gwahanol sylwadau a damcaniaethau. Hefyd er mwyn sicrhau
dysgu ac addysgu llwyddiannus byddaf yn cadw'r pwyntiau yma wrth law
wrth i mi baratoi a chynllunio.







Atodiad 2 Model Beirniad Wedi Adfyfyrio (BWA)
Dyddiad/Date: 26/09/2019 Digwyddiad critigol (Ffocws): Ffordd o annog y digyblion i cyrraedd eu botensial.
	[bookmark: _Hlk40021471]Profiad/ Experience


	Teimladau/
Feelings
Beth yw eich teimladau ynghylch y profiad?
“What are your feelings regarding the experience?”
	Roedd y profiad yn brofiad diddorol ac yn un cadarnhaol o ran hybu'r
disgyblion i gyrraedd ei wir botensial a cheisio gwthio ei gallu yn y dasg
rhoddwyd iddynt. Roedd y profiad hefyd yn profi nad oedd angen gweithredu unrhyw system gymhleth gyda'r dosbarth penodol yma i alluogi’r athro i asesu hyn.


	Cofio a Deall/
Remember and Understand
Allwch chi restru’r agweddau ar y profiad dysgu a aeth yn dda?
“Can you list the aspects of the learning experience that went well?”

Pa elfennau o’r profiad dysgi oedd yn siomedig?
“What were the elements of the learning experience that were disappointing?”

	
Roedd y wers yn wers ymarferol yn y labordy gwyddoniaeth ac roedd y
ffordd gwnaeth yr athro drefnu'r plant i weithredu yn gweithio yn effeithiol
iawn, pob disgybl yn cerdded i gasglu ei offer yn glocwedd.
Roedd cyfarwyddiadau'r athro a'r esboniad a gafodd y plant yn drwyadl
iawn. Cafodd y system 'Pyramid Indiaid' ei chyflwyno a dyma oedd y ffordd yr
aseswyd y disgyblion. Roedd y pyramid ar y bwrdd gwyn, ac roedd pob disgybl medru i weld hi. Roedd pum sylfaen ar y pyramid 'Lime Pickle', 'Nan-bread', ' Kima- Nan','Korma' a ' Madras'. Roedd pob disgybl yn dechrau ar sylfaen 'Nan-bread' a'r bwriad oedd bod y disgyblion yn codi yn y pyramid yn lle gostwng.
Er bod y ffurf o asesu yn ddiddorol roedd hi'n amlwg ei bod yn ffurf a oedd
yn gweithio. Roedd hi'n ffordd rhwydd i'r athro asesu ac annog y plant yn
ogystal â rhoi'r mewnbwn i'r plant i wella eu perfformiad. Yr unig elfen siomedig oedd bod y plant yn dueddol i fynd oddi ar y dasg yn feddyliol yn rhwydd ac yn cystadlu yn erbyn eu cyfoedion wrth gyflawni’r dasg.









	Gwerthuso a dadansoddi/
Evaluate and analyse
Beth fyddwch chi’n cadw’r un fath i sicrhau dysgu ac addysgu effeithiol yn y dyfodol?
“What will you keep the same to ensure effective teaching and learning in the future?”

Beth oedd achos yr elfen siomedig bwysicaf?
“What was the cause of the most important disappointing element?”

	
Yn fy marn i roedd y wers yn gweithredu yn arbennig iawn ar y cyfan felly
bydden i yn cadw'r holl ffactorau yn union yr un peth. Yr achos fwyaf siomedig oedd y ffaith fod gan y disgyblion fwy o ddiddordeb yng ngwaith eu cyfoedion na’u gwaith nhw eu hunain felly roeddent yn colli'r profiad personol o lwyddo yn y dasg mewn ambell achos.




	Casgliadau a chamau gweithredu/
Conclusions and actions
Beth yw eich atebion posibl i’r materiaon siomedig a nodwyd?
“What are your possible solutions to the disappointing issues identified?”

Beth ydych yn mynd i’w wneud nesaf?
“What will you do next?”
	
Os oes grŵp o blant yn llwyddo ar dasg ymarferol yn y labordy efallai
byddai hi'n syniad i’w annog nhw i geisio helpu eu cyfoedion i lwyddo yn y
dasg yn lle eu symud nhw ymlaen i'r cam nesaf. Teimlaf y byddai hyn yn gweithredu yn dda oherwydd byddai’r disgyblion yn canolbwyntio ar eu gwaith nhw eu hunain yn lle edrych ar sefyllfa grwpiau eraill.



















Atodiad 3 
Model Beirniad Wedi Adfyfyrio (BWA)
Dyddiad/Date: 02/10/2019 Digwyddiad critigol (Ffocws): Disgybl yn amharu ar y wers.
	[bookmark: _Hlk40021964]Profiad/ Experience


	Teimladau/
Feelings
Beth yw eich teimladau ynghylch y profiad?
“What are your feelings regarding the experience?”
	Roedd y profiad yn agoriad llygaid i fi yn bersonol oherwydd y dangosodd
i mi pa mor enfawr y gall effaith un disgybl yn amharu ar ddosbarth ei gael
ar y wers, nid dim ond ar y dysgu ac addysgu ond ar ymatebion disgyblion,
y ffordd mae'r plant yn ymddwyn a hefyd ar ymateb yr athro i'r disgyblion.

	Cofio a Deall/
Remember and Understand
Allwch chi restru’r agweddau ar y profiad dysgu a aeth yn dda?
“Can you list the aspects of the learning experience that went well?”

Pa elfennau o’r profiad dysgi oedd yn siomedig?
“What were the elements of the learning experience that were disappointing?”

	
O ran agweddau o'r wers a aeth yn dda roeddwn i yn credu bod yr athro
dosbarth yn amyneddgar iawn gyda'r disgybl a'r dosbarth cyfan. Hefyd ni
wnaeth yr athro adael i'r disgybl yma golli rheolaeth yn llwyr gan effeithio ar
y wers mewn ffordd negyddol.
O ran agweddau siomedig, ni wnaeth y disgybl gymryd unrhyw sylw o'r
athro, ac roedd ei ymddygiad yn tarfu ar y wers ac ar y rhan fwyaf o'r
disgyblion, yn enwedig y rhai oedd yn eistedd wrth ei ymyl.








	Gwerthuso a dadansoddi/
Evaluate and analyse
Beth fyddwch chi’n cadw’r un fath i sicrhau dysgu ac addysgu effeithiol yn y dyfodol?
“What will you keep the same to ensure effective teaching and learning in the future?”

Beth oedd achos yr elfen siomedig bwysicaf?
“What was the cause of the most important disappointing element?”

	Gwers goginio sydd yn cael ei harsylwi yn yr achos yma ac o ran elfennau
da roedd bwriad y wers yn un da ac yn cynnwys gweithgareddau syml i'r
plant a oedd yn ehangu eu geirfa nhw ac yn dysgu termau allweddol iddynt
sydd yn gysylltiedig â’r pwnc.
O ganlyniad i’r elfen siomedig, sef agwedd ac ymddygiad yr un disgybl
yna a'r effaith oedd yr ymddygiad yna yn cael ar weddill y dosbarth.




	Casgliadau a chamau gweithredu/
Conclusions and actions
Beth yw eich atebion posibl i’r materiaon siomedig a nodwyd?
“What are your possible solutions to the disappointing issues identified?”

Beth ydych yn mynd i’w wneud nesaf?
“What will you do next?”
	O ran elfennau i newid er mwyn datblygu efallai y byddwn i yn symud y
disgybl i weithio ar wahân i weddill y dosbarth os nad oedd ei ymddygiad yn
gwella. Byddai cynllun eistedd hefyd wedi gweithio yn effeithiol efallai ac o bosib wedi lleihau'r effaith. Ffordd syml arall byddai wedi ceisio disgyblu’r disgybl yn fwy llym.





Atodiad 4 Model Beirniad Wedi Adfyfyrio (BWA)
Dyddiad/Date: 02/10/2019 
Digwyddiad critigol (Ffocws): Defnydd o’r iaith Saesneg mewn gwers Hanes cyfrwng Cymraeg.
	Profiad/ Experience


	Teimladau/
Feelings
Beth yw eich teimladau ynghylch y profiad?
“What are your feelings regarding the experience?”
	Teimlaf fod yr athro yn drugarog iawn pan oedd hi'n dod i gywiro'r
disgyblion ynghylch eu defnydd o'r iaith Saesneg mewn gwers a oedd yn
cael ei dysgu trwy gyfrwng y Gymraeg.

	Cofio a Deall/
Remember and Understand
Allwch chi restru’r agweddau ar y profiad dysgu a aeth yn dda?
“Can you list the aspects of the learning experience that went well?”

Pa elfennau o’r profiad dysgi oedd yn siomedig?
“What were the elements of the learning experience that were disappointing?”

	Roedd y wers ar y cyfan yn gweithredu yn arbennig o dda, roedd y
disgyblion yn cael trafodaeth ac yna dadl ynglŷn â Harri VII.
Roedd rheolaeth yr athro dros y dosbarth yn dda iawn wrth i'r dasg cael ei
gweithredu. Y siom fwyaf yn y wers yma oedd y ffaith bod y plant yn siarad yn
Saesneg ymysg ei gilydd ac yn gyhoeddus ar ambell i adeg. Roedd hi'n siomedig i glywed y plant yn siarad Saesneg ac yn fy marn i nid oedd yr athro dosbarth yn cywiro'r disgyblion ddigon neu yn rhoi cosbau digon llym.








	Gwerthuso a dadansoddi/
Evaluate and analyse
Beth fyddwch chi’n cadw’r un fath i sicrhau dysgu ac addysgu effeithiol yn y dyfodol?
“What will you keep the same to ensure effective teaching and learning in the future?”

Beth oedd achos yr elfen siomedig bwysicaf?
“What was the cause of the most important disappointing element?”

	Buaswn i yn cadw trefniant a strwythur y wers yn union yr un peth
oherwydd roedd y rhain yn elfennau a oedd yn gweithio yn llwyddiannus.
Roedd hi'n amlwg fod disgyblion yn cael eu cynhyrfu wrth i'r ddadl datblygu
ac felly roedd y disgyblion yn newid o'r Gymraeg i siarad yn Saesneg.



	Casgliadau a chamau gweithredu/
Conclusions and actions
Beth yw eich atebion posibl i’r materiaon siomedig a nodwyd?
“What are your possible solutions to the disappointing issues identified?”

Beth ydych yn mynd i’w wneud nesaf?
“What will you do next?”
	
Y camau nesaf i fi yn bersonol byddai i wneud hi'n amlwg beth yw
canlyniadau os ydy'r disgyblion yn siarad Saesneg ac efallai cynllunio
cynllun bydd yn cael ei weithredu yn yr ystafell dosbarth. Er mwyn annog y disgyblion i siarad Cymraeg trwy gydol y drafodaeth
efallai byddai'n syniad da i ddefnyddio'r wers yma i asesu'r gallu
llythrennedd y plant a’i gosod hi fel tasg asesu.




Atodiad 5: Gwers Mathemateg 
NODIADAU ARSYLWI / MAES
 (Cwestiynau wedi eu haddasu o Fletcher Wood (2016)
	Dyddiad: 
26/09/2019

	Manylion y wers:
Roedd y wers yn wers mathemateg ac yn para am un awr. Roedd y
dosbarth yn cynnwys 24 disgybl blwyddyn saith ac nid oedd cynorthwyydd yn y dosbarth, y dosbarth yma oedd y dosbarth gallu uchaf.


	Diwylliant ar lawr dosbarth
 Fe wnaeth yr athro dodi’r disgyblion ar waith yn syth ac fe wnaeth y disgyblion cadw eu sylw ar y gwaith a chanolbwyntio ar y tasgau cafodd i gyflwyno.



	Amcanion
 Roedd pwrpas y wers yn glir iawn a'r pwrpas yn y sefyllfa yma oedd cyflwyno'r disgyblion i ddegolion. Roedd y gweithgareddau ac ymarferion yn galluogi i'r plant ymarfer y gwaith a hefyd yn herio nhw i wella.


	Cyfarwyddyd
Roedd yr esbonio yn glir iawn ac roedd yr athro yn esbonio mewn ffordd rhwydd i'r plant i ddeall. Os oedd angen esbonio unrhyw elfen o'r wers yn fwy o ddyfnder roedd yr athro yn barod i wneud hyn. Yn fy marn i roedd y ffordd roedd yr athro a'r disgyblion yn cyfathrebu yn effeithiol iawn, roedd hi'n amlwg i fod nhw'n deall i gilydd.


	Mynediad a her
Roedd y disgyblion yn dilyn y wers ac roedd amseru'r wers yn gyson iawn. Roedd yr athro yn cyflwyno tasgau/gweithgareddau oedd yn fwy heriol ac yn gwneud hyn mewn ffordd raddol wrth i'r wers mynd yn i flaen.


	Asesu
 
Sut mae’r athro yn asesu dealltwriaeth myfyrwyr cyn, yn ystod ac ar ôl y wers? Sut y defnyddir hyn wrth addysgu?
Ar ddechrau'r wers wnaeth yr athro dodi'r ateb ar y bwrdd ac wedyn gofyn i'r plant datrys y symiau posib. Yn ystod y wers roedd yr athro yn cwestiynu'r disgyblion yn rheolaidd ac yn gofyn iddynt esbonio'r camau wnaethon nhw ddefnyddio.


	Manylebau / Achosion Beirniadol
  Roedd perthynas yr athro gyda'r disgyblion yn gweithio yn dda ac roedd yr athro yn esbonio ac yn dangos i'r plant fel oedd angen iddynt ddatblygu eu
camau gweithio allan cyn iddo ddisgwyl iddynt ymarfer. Yn ogystal â hyn roedd y disgyblion yn cael digon o amser i weithio ac i gwestiynu a'r athro yn barod iawn i'r disgyblion dangos i ffordd nhw o weithio'r symiau allan
yn eu ffordd nhw ac yn hapus iddynt ddefnyddio'r dechneg yma os oedd yn gwneud mwy o synnwyr iddyn nhw.






Atodiad 6: Ffordd o annog y digyblion i cyrraedd ei photensial. 
NODIADAU ARSYLWI / MAES 
(Cwestiynau wedi eu haddasu o Fletcher Wood (2016)
	[bookmark: _Hlk40026126]Dyddiad: 
26/09/19

	Manylion y wers:
Roedd y wers yn wers gwyddoniaeth ac roedd y dosbarth yn cynnwys
27 disgybl, dyma'r dosbarth blwyddyn saith gallu uchaf. Nid oedd cynorthwyydd yn bresennol yn y dosbarth yma ac roedd y wers yn para un awr.


	Diwylliant ar lawr dosbarth
 Roedd y wers yn ymarferol ac roedd y plant yn astudio cylchredau trydanol. Cafodd y plant eu rhannu i mewn i grwpiau o 4/5 ac yn cydweithio i oleuo'r bylbiau. Yn fy marn i roedd y wers yn gweithredu ar gyflymder addas i'r plant. Roedd rheolaeth yr athro dros y dosbarth yn galluogi iddyn nhw ganolbwyntio ar yr hyn yr oeddent yn wneud.


	Amcanion
 Cafodd pwrpas a nod y wers i egluro ar y cychwyn. Roedd y disgyblion wedi trafod yr hyn roeddent wedi gwneud yn y wers flaenorol a phwrpas y wers yma oedd gweld y weithred yn digwydd.


	Cyfarwyddyd
Fe wnaeth yr athro esbonio yn glir ac fe wnaeth e hefyd gwneud y camau ymarferol cam wrth gam er mwyn dangos y weithred i'r disgyblion cael gweld. Er mwyn sicrhau fod y plant yn deall y dasg fe wnaeth y disgyblion cylchu'r athro i gael gwylio. Wrth i'r plant dechrau ar y dasg wnaeth yr athro cerdded o amgylch i gadw llygaid ar y disgyblion

	Mynediad a her
Fe wnaeth yr athro sicrhau fod y disgyblion medru dilyn y gwaith. Er mwyn herio'r plant ymhellach fe wnaeth yr athro gosod y dasg o ymestyn y cylchred.


	Asesu
 Roedd yr athro yn asesu gallu'r disgyblion yn gyson trwy gydol y wers a'r ffordd o wneud hyn oedd gweld os oedd y bylbiau yn goleuo. Ar ddiwedd y wers roedd sesiwn o gwestiynu'r disgyblion ar yr hyn yr oeddent wedi dysgu.


	Manylebau / Achosion Beirniadol
  Techneg yr 'Indian Pyramid'.
Er nad oedd y disgyblion yn cael ei recordio yn ffurfiol ar ei medru roedd gan yr athro'r system yma i annog plant i weithio ar ei orau. Roedd y dull yma yn gweithio yn dda gyda CA3.




Atodiad 7: Disgybl yn ymharru ar y gwers 
NODIADAU ARSYLWI / MAES 
(Cwestiynau wedi eu haddasu o Fletcher Wood (2016)
	Dyddiad: 
02/10/19

	Manylion y wers:
Gwers coginio lle'r oedd 18 disgybl yn bresennol. Nid oedd y disgyblion yma wedi cael ei dosbarthu yn ôl i allu, roedd y dosbarth yma yn gymysgedd, grŵp gallu cymysg. Nid oedd cynorthwyydd yn y dosbarth.


	Diwylliant ar lawr dosbarth
 Roedd yr un disgybl oedd yn amharu ar y wers yn gwneud hi'n anodd i'r athro dysgu gweddill y dosbarth a hefyd yn gwneud hi'n anodd iawn i weddill y dosbarth i ganolbwyntio.


	Amcanion
Roedd pwrpas clir i'r wers, roedd y disgyblion yn dysgu termau sydd i ymwneud ag coginio a sut y byddai hi'n bosib defnyddio'r termau.
Roedd y disgyblion yn cael gair megis 'Cacen' ac wedyn gorfod cysylltu'r gair gyda'r derminoleg ar y bwrdd megis 'Cacen flasus'.


	Cyfarwyddyd
Roedd y dasg yn glir ond roedd y disgybl yn amharu cymaint ar y wers nid oedd y plant yn canolbwyntio ar y dasg.


	Mynediad a her
Roedd y wers yn syml iawn ac roedd pob disgybl gyda'r gallu i ddilyn y wers er nid oedd y rhan fwyaf ohonynt yn canolbwyntio. Nid oedd unrhyw gamau heriol yn datblygu yn y wers.


	Asesu
O ran heriau a gwthio'r plant i ymestyn ei dealltwriaeth nid oedd unrhyw dasgau na gweithgareddau i annog y rhain.



	Manylebau / Achosion Beirniadol
  Mae'n bwysig i ddisgyblu'r disgyblion os nad ydynt yn canolbwyntio ar ei waith ac mae'n bwysig hefyd i ddisgyblu unrhyw unigolyn sydd yn amharu ar y wers neu gall hyn cael effaith ar y dosbarth cyfan. Hefyd mae'n bwysig i hwyluso a herio'r plant i gadw nhw o dan reolaeth ac ar y dasg.




Atodiad 8: Defnydd o’r iaith Saesneg yn gwers hanes Cymraeg. 
NODIADAU ARSYLWI / MAES 
(Cwestiynau wedi eu haddasu o Fletcher Wood (2016)
	Dyddiad: 
02/10/19

	Manylion y wers:
Roedd y dosbarth yn cynnwys 32 disgybl yn bresennol ac roeddent yn ddosbarth gallu uchel ym mlwyddyn 8. Nid oedd cynorthwyydd yn bresennol.


	Diwylliant ar lawr dosbarth
Bwriad y wers oedd cynnal trafodaeth a dadl i ymwneud ag Harri VII. Cafodd syniadau i gyflwyno i'r ddwy ochr o'r ddadl ac roedd rhaid i'r disgyblion trafod y ddwy ochr cyn penderfynu ar ei barn nhw ac roedd pop disgybl ar waith.


	Amcanion
Roedd y drafodaeth ar ddechrau'r wers yn galluogi'r disgyblion i feddwl yn ddwys am beth fyddai ei barn bersonol nhw yn y ddadl. Felly, roedd y pwrpas yn glir iawn.


	Cyfarwyddyd
Roedd y disgyblion wedi cael esboniad clir ynglŷn â beth oedd rhaid iddyn nhw eu gwneud, beth oedd yn ddisgwyliedig ohonynt. Roedd termau a geirfa allweddol wedi cael i gyflwyno i'r dosbarth er mwyn gwella ei ffordd o gyfathrebu yn y ddadl.


	Mynediad a her
Pan oedd y disgyblion yn trafod ymhlith ei gilydd roedd yr athro yn gofyn cwestiynau mwy heriol yn gyson. Roedd hyn hefyd yn digwydd yn ystod y ddadl er mwyn ceisio cael atebion dyfnach wrth y plant.


	Asesu
Roedd yr athro yn cwestiynu’r myfyrwyr yn gyson ac yn asesu eu dealltwriaeth a'u gallu llythrennol y disgyblion trwy ofyn y cwestiynau hyn a gwrando ar ei dadleuon.


	Manylebau / Achosion Beirniadol
  Roedd strwythur y wers yn un llwyddiannus iawn ond roedd y defnydd o'r iaith Saesneg yn gadael yr asesiad llythrennedd i lawr oherwydd roedd llawer o'r disgyblion yn dueddol i droi i'r Saesneg wrth ateb

